Péta ya iku gambaran lumahing bumi ing bidhang dhatar kanthi skala tartemtu lumantar sawijining sistem proyèksi. Péta bisa disuguhaké sajroning pirang-pirang cara kang béda, wiwit saka péta konvènsional kang kacithak nganti péta digital kang tampil ing layar komputer. Istilah péta asalé saka basa Yunani mappa kang ateges taplak utawa kain panutup méja. Nanging sacara umum pangerten peta ya iku lembaran sekabèhing utawa sebagéyan lumahing bumi ing bidhang dhatar kang dicilikaké kanthi nggunakake skala tartemtu. Sawijining peta ya iku represèntasi 2 dhimènsi saka sawijining ruwang 3 dhimènsi. Èlmu kang nyinanoni panggawéyan peta diarani kartografi. Akèh péta nduwèni skala, kang nemtokake sepira gedhéné objèk ing péta jroning kaanan kang sabeneré. Kumpulan saka sapérangan péta diarani atlas.